b'\n_START_ARTICLE_\nKalni\xc5\xa1kiai II (Geldap\xc4\x97)\n_START_SECTION_\nApra\xc5\xa1ymas\n_START_PARAGRAPH_\nVietov\xc4\x97je i\xc5\xa1sim\xc4\x97t\xc4\x99s kaimas yra nutol\xc4\x99s 16 kilometr\xc5\xb3 \xc4\xaf \xc5\xa1iaur\xc4\x97s rytus nuo apskrities centro Geldap\xc4\x97s. Jis pasiekiamas prie Bocvinkos (lenk. Bo\xc4\x87winka) i\xc5\xa1 vaivadijos kelio  Nr. i\xc5\xa1sukus \xc4\xaf \xc5\xa1alutin\xc4\xaf keli\xc4\x85, vedanti \xc4\xaf Naujien\xc5\xb3 kaimel\xc4\xaf  (lenk. Nowiny). Iki Antrojo pasaulinio karo pabaigos laukais \xc4\x97jo gele\xc5\xbeinkelio linija Ungura\xe2\x80\x93Geldap\xc4\x97, pokaryje ji demontuota ir artimiausia gele\xc5\xbeinkelio stotis Bocvinkoje jau nebenaudojama._NEWLINE_1910 m. sura\xc5\xa1ymo duomenimis kaime gyveno 185 \xc5\xbemon\xc4\x97s, prijungus gretim\xc4\x85 Naujien\xc5\xb3 (vok. Naujehnen, lenk. Noviny) kaim\xc4\x85 1931 m. suskai\xc4\x8diuoti 343 gyventojai. Prie\xc5\xa1 Antr\xc4\x85j\xc4\xaf pasaulin\xc4\xaf kar\xc4\x85 buvo lik\xc4\x99 298 gyv._NEWLINE_Iki Antrojo pasaulinio karo pabaigos tikintieji evangelikai protestantai priklaus\xc4\x97 Grabavos parapijai, o katalikai \xe2\x80\x93 ba\xc5\xbeny\xc4\x8diai Geldap\xc4\x97je. Pokaryje sudarantys kaimo gyventoj\xc5\xb3 daugum\xc4\x85 katalikai priklauso Grabavos ba\xc5\xbeny\xc4\x8diai, o evangelikai protestantai \xe2\x80\x93 Geldap\xc4\x97s ba\xc5\xbeny\xc4\x8diai.'